टाइम8, फेब्रुवारी 10 : गवालपारा जिलानि दुधनैनि रायजोआरि गेलेग्रा फोथाराव दिनै राभा हासं जथाय सोमावसारारि गौैथुमनि मोनसे गिदिर सुबुं गौमा जानानै थाङो। बे सुबुं गौमायाव आसामनि गोहो गोरा मन्त्रि ड. हिमन्त बिस्व सर्माया गाहाइ आलासि महरै बाहागो लानानै बुंदों दि – बि.जे.पि. दैदेननाय सोरखारआ आसामनि मोनफ्रोमबो हारि-हारिसाफोरनि जौगानायनि खामानि मावदों। राभा हासं ओनसोलाव गोबां जेंना दंमोनब्लाबो आथिखालाव बेफोर सुस्रांजाबोबाय थादों। आरो रायजो सोरखारनि केबिनेटआव राभा हासं गावखुंथाय हालामनो संबिजिरारि मोनथायखौ होनायनि थाखाय गरन्थ लानाय जादों होननानै फोरमायनायजों लोगोसे मिरुनि न’खर मन्त्रि अमित साहयाबो बे बिथिंखौ मावफुंनायनि थाखाय खोथा होदों होननानै बुंथिदों। थिग बेबादिनो राभा हासं गावखुंथाय हालामनो हानि मोनथायखौ हानाय जागोन होननानैबो खोथा होयो मन्त्रि हिमन्त बिस्व सर्माया।